**Մ Ե Թ Ո Դ Ա Կ Ա Ն Ց ՈՒ Ց ՈՒ Մ Ն Ե Ր**

**2016 ԹՎԱԿԱՆԻ ՀՈՒՆՎԱՐԻ 1-ԻՆ ԵՎ ԴՐԱՆԻՑ ՀԵՏՈ ԾԱԳԱԾ ԺԱՄԱՆԱԿԱՎՈՐ ԱՆԱՇԽԱՏՈՒՆԱԿՈՒԹՅԱՆ ՆՊԱՍՏՆԵՐԻ ՀԱՇՎԱՐԿՄԱՆ ՎԵՐԱԲԵՐՅԱԼ**

**««Ժամանակավոր անաշխատունակության նպաստների մասին» ԼՂՀ օրենքում լրացումներ և փոփոխություններ կատարելու մասին» ԼՂՀ օրենքի համաձայն 2016թ. հունվարի 1-ին և դրանից հետո ծագած ժամանակավոր անաշխատունակության դեպքում նպաստը հաշվարկելու համար անհրաժեշտ է հաշվի առնել`**

**Ժամանակավոր անաշխատունակության դեպքում վարձու աշխատողի միջին ամսական աշխատավարձը հաշվարկվում է ժամանակավոր անաշխատունակությունն առաջանալու ամսվան նախորդող տասներկու հերթական օրացուցային ամիսների համար տվյալ գործատուի կողմից վարձու աշխատողին վճարված (վճարման ենթակա) եկամուտը տասներկուսի բաժանելու միջոցով:**

**Եկամուտ են համարվում`**

* **Լեռ­նա­յին Ղարաբաղի Հանրապետության օրենսդրությամբ սահմանված աշխատավարձը և դրան հավասարեցված այլ վճարումները և**
* **ժամանակավոր անաշխատունակության և մայրության նպաստները:**

**Վարձու աշխատողին նպաստը տրվում է ժամանակավոր անաշխատունակության թերթիկով վավերացված ժամանակավոր անաշխատունակության ժամանակահատվածի` օրենքով սահմանված աշխատանքային օրերի համար, բայց ոչ ավելի, քան մինչև աշխատանքից ազատվելը (պայմանագրի ժամկետի ավարտը):**

**Աշխատանքային են համարվում այն օրացուցային օրերը, որոնք չեն համարվում Լեռնային Ղարաբաղի Հանրապետության աշխատանքային օրենսգրքով սահմանված ընդհանուր հանգստյան օրեր:**

**Նպաստը ժամանակավոր անաշխատունակության առաջին աշխատանքային օրվա համար չի վճարվում, դրան հաջորդող հինգ աշխատանքային օրվա համար վճարվում է գործատուի միջոցների հաշվին, որը չի փոխհատուցվում, իսկ նպաստի մնացած մասը` Լեռնային Ղարաբաղի Հանրապետության պետական բյուջեի միջոցների հաշվին:**

***Օրինակ`* աշխատողը գտնվում է անաշխատունակ վիճակում 7 աշխատանքային օր տևողությամբ, վարձատրությունը կատարվում է 6 աշխատանքային օրվա համար, որից` *հինգ* աշխատանքային օրվա համար վճարվում է գործատուի միջոցների հաշվին` ձևակերպելով.**

***Դեբետ 716 (713)* «Վարչական ծախսեր»**

***Կրեդիտ 525 (5272)* «525-«Պարտքեր աշխատավարձի և աշխատակիցների այլ կարճա­ժամ­կետ հատուցումների գծով» 5272 - «Պարտքեր փոխհատուցելի բացակայությունների գծով»»:**

**Իսկ նպաստի մնացած մասը վճարվում է Լեռնային Ղարաբաղի Հանրապետության պետական բյուջեի միջոցների հաշվին, ձևակերպելով.**

***Դեբետ 524 (5242)* « 524 - «**Պարտքեր հարկերի և այլ պարտադիր վճարների գծով**»** 5242 - **«Պարտքեր եկամտային հարկի գծով»»**

***Կրեդիտ 525 (5272)* «525-«Պարտքեր աշխատավարձի և աշխատակիցների այլ կարճա­ժամ­կետ հատուցումների գծով» 5272 - «Պարտքեր փոխհատուցելի բացակայությունների գծով»»:**

**Նպաստը հաշվարկվում է օրենքով սահմանված կարգով հաշվարկված *միջին ամսական աշխատավարձի ութսուն տոկոսից, կիրառելով 21 գործակիցը` 5-օրյա աշխատանքային շաբաթվա դեպքում և 25 գործակիցը` 6-օրյա աշխատանքային շաբաթվա դեպքում:***

**Օրինակ 1. Վարձու աշխատողը գտնվում է անաշխատունակ վիճակում 2016թ. հունվարի 15-ից մինչև 2016թ. հունվարի 26-ը` 7 աշխատանքային օր տևողությամբ` հնգօրյա աշխատանքային շաբաթվա ռեժիմով, վարձատրությունը կատարվում է 6 աշխատանքային օրվա համար.**

**դրամ**

|  |  |  |
| --- | --- | --- |
| **Ցուցանիշը** | **Գումարը** | **Հաշվարկը** |
| **Անաշխատունակության նպաստի հաշվարկը հնգօրյա աշխատանքային շաբաթվա դեպքում** | | |
| միջին ամսական աշխատավարձ | 120000 | 120000 x12:12 |
| միջին ամսական աշխատավարձից հաշվարկված տոկոսաչափը | 96000 | 120000 х **80**:100 |
| միջին օրական աշխատավարձ | 4571 | 96000:**21** |
| անաշխատունակության նպաստի գումար, որից` | 27426 | 4571 х 6օր |
| - գործատուի հաշվին | 22855 | 4571 х 5օր |
| - եկամտային հարկի հաշվին | 4571 | 4571 х 1օր |
| եկամտային հարկ | 5759 | 27426 х 21:100 |
| վճարման ենթակա անաշխատունակության նպաստի գումար | 21667 | 27426-5759 |

**Օրինակ 2. Վարձու աշխատողը գտնվում է անաշխատունակ վիճակում 2016թ. հունվարի 15-ից մինչև 2016թ. հունվարի 31-ը` 14 աշխատանքային օր տևողությամբ` վեցօրյա աշխատանքային շաբաթվա ռեժիմով, վարձատրությունը կատարվում է 13 աշխատանքային օրվա համար.**

**դրամ**

|  |  |  |
| --- | --- | --- |
| **Ցուցանիշը** | **Գումարը** | **Հաշվարկը** |
| **Անաշխատունակության նպաստի հաշվարկը վեցօրյա աշխատանքային շաբաթվա դեպքում** | | |
| օրենքով սահմանված եկամտային հարկի հաշվարկման օբյեկտ համարվող եկամուտ | 1369000 | |
| 2015 թվականի մարտ և սեպտեմբեր ամիսներին հաշվարկված անաշխատունակության նպաստի գումար | 49000 | |
| միջին ամսական աշխատավարձ | 118167 | (1369000+49000)/12 |
| միջին ամսական աշխատավարձից հաշվարկված տոկոսաչափը | 94533 | 118167 х **80**:100 |
| միջին օրական աշխատավարձ | 3781 | 94533:**25** |
| անաշխատունակության նպաստի գումար, որից | 49153 | 3781 х 13օր |
| - գործատուի հաշվին | 18905 | 3781 х 5օր |
| - եկամտային հարկի հաշվին | 30248 | 3781 х 8օր |
| եկամտային հարկ | 10322 | 49153 х 21:100 |
| վճարման ենթակա անաշխատունակության նպաստի գումար | 38831 | 49153-10322 |

**Օրինակ 3. 2015թ. հուլիսի 1-ին աշխատանքի ընդունված վարձու աշխատողը գտնվում է անաշխատունակության մեջ 2016թ. հունվարի 15-ից մինչև 2016թ. հունվարի 26-ը` 7 աշխատանքային օր տևողությամբ` հնգօրյա աշխատանքային շաբաթվա ռեժիմով, վարձատրությունը կատարվում է 6 աշխատանքային օրվա համար.**

**դրամ**

|  |  |  |
| --- | --- | --- |
| **Ցուցանիշը** | **Գումարը** | **Հաշվարկը** |
| **Անաշխատունակության նպաստի հաշվարկը հնգօրյա աշխատանքային շաբաթվա դեպքում** | | |
| միջին ամսական աշխատավարձ | 60000 | 120000 x 6:12 |
| միջին ամսական աշխատավարձից հաշվարկված տոկոսաչափը | 48000 | 60000 х **80**:100 |
| միջին օրական աշխատավարձ | 2286 | 48000:**21** |
| անաշխատունակության նպաստի գումար, որից` | 13716 | 2286 х 6օր |
| - գործատուի հաշվին | 11430 | 2286 х 5օր |
| - եկամտային հարկի հաշվին | 2286 | 2286 х 1օր |
| եկամտային հարկ | 2880 | 13716 х 21:100 |
| վճարման ենթակա անաշխատունակության նպաստի գումար | 10836 | 13716-2880 |

**Օրինակ 4. Վարձու աշխատողը գտնվում է անաշխատունակ վիճակում 2016թ. հունվարի 15-ից մինչև 2016թ. հունվարի 31-ը` 14 աշխատանքային օր տևողությամբ` վեցօրյա աշխատանքային շաբաթվա ռեժիմով, վարձատրությունը կատարվում է 13 աշխատանքային օրվա համար.**

**դրամ**

|  |  |  |
| --- | --- | --- |
| **Ցուցանիշը** | **Գումարը** | **Հաշվարկը** |
| **Անաշխատունակության նպաստի հաշվարկը վեցօրյա աշխատանքային շաբաթվա դեպքում** | | |
| միջին ամսական աշխատավարձ | 45000 | 540000 |
| միջին ամսական աշխատավարձից հաշվարկված տոկոսաչափը | 36000 | 45000 х **80**:100 |
| միջին օրական աշխատավարձ | 1440 | 36000:**25** |
| անաշխատունակության նպաստի գումար, որից` | 18720 | 1440 х 13օր |
| - գործատուի հաշվին | 7200 | 1440 х 5օր |
| - եկամտային հարկի հաշվին | 11520 | 1440 х 8օր |
| եկամտային հարկ | 3931 | 18720 х 21:100 |
| վճարման ենթակա անաշխատունակության նպաստի գումար | 14789 | 18720-3931 |

**Ժամանակավոր անաշխատունակության դեպքում միջին ամսական աշխատավարձը հաշվարկելիս հաշվարկային ժամանակահատվածի այն ամիսների համար, որոնց ընթացքում վարձու աշխատողը եղել է մինչև երեք տարեկան երեխայի խնամքի արձակուրդում, որպես եկամուտ հաշվառվում է խնամքի արձակուրդն սկսելու ամսվան նախորդող ամսին աշխատանքային պայմանագրով կամ Լեռնային Ղարաբաղի Հանրապետության օրենսդրությամբ տվյալ վարձու աշխատողի համար սահմանված հիմնական աշխատավարձը:**

**Օրինակ 5. Վարձու աշխատողը գտնվում է անաշխատունակ վիճակում 2016թ. հունվարի 11-ից մինչև 2016թ. փետրվարի 10-ը ներառյալ` 27 աշխատանքային օր տևողությամբ` վեցօրյա աշխատանքային շաբաթվա ռեժիմով, վարձատրությունը կատարվում է 26 աշխատանքային օրվա համար:**

**Հաշվի առնելով, որ վարձու աշխատողը 2014թ. մարտի 23-ից մինչև 2015թ. հուլիսի 1-ը գտնվել է երեխայի խնամքի արձակուրդում, հաշվարկային ժամանակահատվածի` 2015թ. հունվար - հունիս ամիսների համար տեղադրվում է տվյալ վարձու աշխատողի համար 2014թ. փետրվար (2014թ. մարտ ամսվան նախորդող) ամսվա հիմնական աշխատավարձը` 90000 դրամ:**

|  |  |  |
| --- | --- | --- |
| **Ցուցանիշը** | **Գումարը** | **Հաշվարկը** |
| **Անաշխատունակության նպաստի հաշվարկը վեցօրյա աշխատանքային շաբաթվա դեպքում** | | |
| օրենքով սահմանված եկամտային հարկի հաշվարկման օբյեկտ համարվող եկամուտ | 1228000 | |
| 2015 թվականի սեպտեմբեր ամսին հաշվարկված անաշխատունակության նպաստի գումար | 20000 | |
| միջին ամսական աշխատավարձ | *104000* | *(1228000+20000)/12* |
| միջին ամսական աշխատավարձից հաշվարկված տոկոսաչափը | *83200* | *104000* х **80**:100 |
| միջին օրական աշխատավարձ | 3328 | *83200/****25*** |
| անաշխատունակության նպաստի գումար, որից` | *86528* | 3328 х26օր |
| - գործատուի հաշվին | *16640* | 3328 х 5 |
| - եկամտային հարկի հաշվին | *69888* | 3328 х 21 |
| եկամտային հարկ | 18171 | 86528 х21/100 |
| վճարման ենթակա անաշխատունակության նպաստի գումար | 68357 | *86528*-18171 |

**Եթե միջին ամսական աշխատավարձից հաշվարկված տոկոսաչափը (80 %) գերազանցում է ժամանակավոր անաշխատունակությունն առաջանալու օրվա դրությամբ «Նվազագույն ամսական աշխատավարձի մասին» ԼՂՀ օրենքի 1-ին հոդվածով սահմանված հաշվարկային նվազագույն աշխատավարձի տասնապատիկը (69620 x 10 = 696200 դրամ), ապա ժամանակավոր անաշխատունակության նպաստը հաշվարկվում է ժամանակավոր անաշխատունակությունն առաջանալու օրվա դրությամբ սահմանված հաշվարկային նվազագույն աշխատավարձի տասնապատիկից:**

**Օրինակ 6. Վարձու աշխատողը գտնվում է անաշխատունակ վիճակում 2016թ. հունվարի 1-ից մինչև 2016թ. հունվարի 18-ը` 14 աշխատանքային օր տևողությամբ` վեցօրյա աշխատանքային շաբաթվա ռեժիմով, վարձատրությունը կատարվում է 13 աշխատանքային օրվա համար.**

|  |  |  |
| --- | --- | --- |
| **Ցուցանիշը** | **Գումարը** | **Հաշվարկը** |
| **Անաշխատունակության նպաստի հաշվարկը վեցօրյա աշխատանքային շաբաթվա դեպքում** | | |
| միջին ամսական աշխատավարձ | 880.000 | 10.560.000:12 |
| միջին ամսական աշխատավարձից հաշվարկված տոկոսաչափը | 704000 | 880.000 х **80**:100 |
| սահմանված հաշվարկային նվազագույն աշխատավարձի **տասնապատիկը** | 696.200 | 69620 х **10** |
| միջին օրական աշխատավարձ | 27848 | 696.200:**25** |
| անաշխատունակության նպաստի գումար, որից` | 362024 | 27848 х 13օր |
| - գործատուի հաշվին | 139240 | 27848 х 5օր |
| - եկամտային հարկի հաշվին | 222784 | 27848 х 8օր |
| եկամտային հարկ | 76025 | 362024 х 21:100 |
| վճարման ենթակա անաշխատունակության նպաստի գումար | 285999 | 362024 -76025 |

Համատեղությամբ աշխատելու դեպքում ժամանակավոր անաշխատունակության նպաստը հաշվարկվում, նշանակվում և վճարվում է յուրաքանչյուր գործատուի և Լեռ­նա­յին Ղարաբաղի Հանրապետության կառավարության լիազորած պետական մարմնի կողմից` անկախ մյուսների կողմից նպաստը նշանակվելու և վճարվելու հանգամանքից:

Անաշխատունակության թերթիկների հիման վրա անաշխատունակության նպաստները հաշվարկելիս անհրաժեշտ է ուշադրություն դարձնել լրացված անաշխատունակության թերթիկի որոշ առանձնահատկությունների, որոնք սահմանված են **ԼՂՀ կառավարության 2012 թ. մարտի 14-ի N 110-Ն որոշման N 5 հավելվածով:** **Մասնավորապես պետք է ուշադիր լինել նշված հավելվածով հաստատված` ժամանակավոր անաշխատունակության թերթիկի լրացման ու տրամադրման կարգի 8-րդ, 9-րդ, 10-րդ, 10.1-ին, 12-րդ, 25-րդ և 26-րդ կետերով սահմանված դրույթների նկատմամբ,** որոնք են`

**8.** Եթե ամբուլատոր պայմաններում բուժման անհրաժեշտության հետևանքով առաջացած ժամանակավոր անաշխատունակության ժամանակահատվածում հիվանդը հոuպիտալացվում է, ապա հիվանդին և (կամ) նրան խնամող անձին տրամադրվում է անաշխատունակության թերթիկ` որպեu անաշխատունակության ժամանակահատվածի վերջին oր նշելով հոuպիտալացմանը նախորդող oրը, իuկ աշխատանքի ներկայանալու oրը նշելու համար նախատեuված տողում նշվում է` **«Հիվանդը հոuպիտալացվել է».**

**9.** 15 օրվանից ավելի տևողությամբ ժամանակավոր անաշխատունակության դեպքում, անաշխատունակ անձի կամ նրան խնամող անձի պահանջով, յուրաքանչյուր տասնհինգերորդ օրվանից հետո ժամանակավոր անաշխատունակության փաստացի օրերի համար տրվում է անաշխատունակության թերթիկ, որի աշխատանքի ներկայանալու օրը նշելու համար նախատեսված տողում կատարվում է **«Շարունակելի»** նշումը:

**10.** Սույն կարգի 9-րդ կետում և 12.1-ին կետի 3-րդ ենթակետում նշված դեպքերում ժամանակավոր անաշխատունակության յուրաքանչյուր հաջորդ ժամանակահատվածի համար տրվող անաշխատունակության թերթիկում նշվում են նաև նախորդ անաշխատունակության թերթիկի սերիան ու համարը, «Անաշխատունակության սկիզբը» սյունակում` նախորդ անաշխատունակության թերթիկի «Անաշխատունակության վերջը» սյունակում նշված օրվան հաջորդող օրը:

**12.1.** Հիվանդանոցային բժշկական հաստատությունից (ստացիոնարից) դուրս գրվելիս ժամանակավոր անաշխատունակության թերթիկում որպես անաշխատունակու­թյան ժամանակահատվածի վերջին օր նշվում է (ժամանակավոր անաշխատունակության թերթիկը փակվում է)`

1) դուրս գրվելու օրը, եթե հիվանդը դուրս է գրվել` էպիկրիզում «առողջացում» գրառմամբ, գործնականում առողջ է` լրիվ ապաքինվել է: Եթե «առողջացում» գրառմամբ դուրս գրվելիս հիվանդը կարիք ունի ամբուլատոր պայմաններում ևս մի քանի օր բուժումը շարունակելու կամ, բուժող բժշկի գնահատմամբ` միջավայրին հարմարվելու, ապա որպես անաշխատունակության ժամանակահատվածի վերջին օր կարող է նշվել առավելագույնը հիվանդանոցային բժշկական հաստատությունից (ստացիոնարից) դուրս գրվելու օրվան հաջորդող երրորդ օրացուցային օրը.

2) դուրս գրվելու օրվան հաջորդող առավելագույնը` յոթերորդ օրացուցային օրը, եթե հիվանդը դուրս է գրվել` էպիկրիզում «լավացմամբ» գրառմամբ և կարիք ունի հետագա վերականգնողական բուժման.

3) դուրս գրվելու օրը` աշխատանքի ներկայանալու օրը նշելու համար նախատեսված տողում կատարելով **«Շարունակելի»** նշումը, եթե նա կարիք ունի ամբուլատոր բուժման: Այս դեպքում «Շարունակելի» նշում կատարելու անհրաժեշտությունը որոշում է հանձնաժողովը (հանձնաժողովի կազմում ընդգրկվում են տվյալ հիվանդին ստացիոնարում բուժող բժիշկը, տվյալ բաժնի վարիչը և բուժական գծով տեղակալը):

**25.** Եթե շարունակվում է անձի` ոչ իր հաշվառման վայրում առաջացած ժամանակավոր անաշխատունակությունը, բայց հիվանդը կարող է տեղափոխվել իր բնակության վայրը, ապա աշխատանքի ներկայանալու oրը նշելու համար նախատեuված տողում նշվում է **«Մեկնել է մշտական բնակության վայր»:**

**26.** Սույն կարգի 25-րդ կետով սահմանված դեպքում` անձի բնակության վայրի բժշկական հաստատության կողմից տրվող անաշխատունակության թերթիկը, որպես ժամանակավոր անաշխատունակության յուրաքանչյուր հաջորդ ժամանակահատվածի համար տրվող անաշխա­տունակության թերթիկ, լրացվում է սույն կարգի 10-րդ կետով սահմանված կարգով:

***10.1. Սույն կարգի 8-րդ, 9-րդ, 10-րդ, 25-րդ և 26-րդ կետերով սահմանված կարգի խախտմամբ լրացված անաշխատունակության թերթիկները չեն համարվում ժամանակավոր անաշխատունակության նույն դեպքի համար տրված (շարունակելի չեն):***